Ha homokot, meszet és szódát öntesz egy 1100 fokos kemencébe,
folyékony üveg lesz belőle.
A képzett üvegfúvók üreges csövekkel szedik össze az olvadt elegyet.
Mikor megfújják, az üveg buborékszerűen felfúvódik, formázható lesz.
A szerszámok, technikák a rómaiak hagyatéka.
De hamarosan még forróbb lesz a hangulat.
Észak-Amerika legnagyobb hutaműhelyében tíz kiváló művészt láthatunk
tűzzel harcolni a tűz ellen.
Most kezdődik a móka.
Aki mer, az nyer.
Ám a kockázat mellé…
Istenem!
- Maradj egyben! - Mindig erősen kezdek.
…nagy jutalom jár.
Ez az, bébi!
Ha kiállják tüzes próbáinkat, életre szóló nyereményben részesülnek:
világszerte a legjobb üvegfúvóként tartják majd őket számon.
Nick Uhas vagyok, ez pedig a Felfújva.
John Sharvin, Minhi, John Moran.
Bejutottatok a három legjobb közé. Gratulálok!
- Ez az! - Szép volt, srácok!
Ez egy érzelmi hullámvasút.
Azt hittem, az első kihívásnál kiesek, most meg a három közt vagyok. Őrület!
Hét másik művészt győztetek le üvegfúvó- és szobrásztudásotokkal.
Büszkék lehettek magatokra. Mi büszkék vagyunk rátok!
Hátra van még egy apróság, mielőtt a döntőbe juthatnátok.
A következő kihívás.
A mai kihívás nyertese továbbmegy a döntőbe.
Ha ott is győzedelmeskedik, 60 000 dollár értékű nyereményt kap, ami a pénz mellett
rezidens művészi pozícióval is jár a Corning Üvegmúzeumban.
Egy a háromhoz az esélyem. Ez egyszerre ijesztő és baromi lelkesítő.
És beléptek a Felfújva bajnokainak sorába Deborah Czeresko és Elliot Walker mellé.
A második évadban Elliot egy random brit fickóból lett a Legjobb Üvegfúvó.
Most újabb pozícióval bővül az életrajza: vendég zsűritag lesz.
Nagyon reménykedtem benne, hogy találkozhatunk Elliottal.
Számomra nagyon inspiráló volt Elliot útja.
Ugyanezen ment keresztül. Ő tényleg érti, milyen nehéz dolgunk van.
A verseny közben én halálra aggódtam magam.
Előtte sosem jártam egy amerikai hutaműhelyben sem.
És amikor belegondoltam, hogy akár nyerhetek is, még jobban beijedtem.
Nem tudtam, kész vagyok-e egy ekkora változásra.
Minden ilyesmi átfutott az agyamon. Rettegtem a győzelemtől.
Ma szembeszállhattok a legnagyobb félelmetekkel.
Abból kell inspirációt merítenetek.
Ez lehet egy motiváló félelem, valami, amit már legyőztetek,
vagy valami, amitől a mai napig rettegtek. Legyetek bátrak! Kockáztassatok!
A biztonsági játék ideje nem most van.
Nagyok az elvárásaink. Öt órát kaptok és két segédet.
A munkátokat a koncepció, a technikai tudás és a bemutatás alapján értékeljük.
A mai győztes jutalma a Legjobb Fújó cím és a döntőbe jutás.
Az a művész, aki nem győz meg minket, kiesik a versenyből, és el kell búcsúznia.
Elliot, vállalod?
Örömmel.
Üvegfúvók, az óra
most indul.
TERVEZÉS
Ma szembenézek az egyik legnagyobb félelmemmel.
Ezt a kihívást valószínűleg egyszerre fogom gyűlölni és szeretni.
Két bátyám van. Én vagyok a kicsi Sharvin.
A művem arról fog szólni, milyen lenne elveszíteni valamelyiküket.
Hat palackot készítek.
Az első három a legélénkebb közös emlékeinket fogja bemutatni.
A másik három azt mutatja be, milyen lenne elveszíteni egyiküket.
A túlélő palackok összetörnének.
Hárman vagyunk versenyben. Oda kell tennem magam. Ez elég sok meló lesz.
Egy mesebeli kismadarat készítek, aki el akarta hagyni a fészket,
de lezuhant és elpusztult. A fészek egy emberi szív darabjaiból fog állni.
A madár egyedül halt meg, és kudarcot vallott az életben.
Úgy érzem, a félelem és a bizonytalanság irányítja az életemet.
A legnagyobb félelmem a kiaknázatlan potenciál.
Hat hónappal ezelőtt végignéztem a férjem halálát,
és ott van bennem, hogy mennyi mindent csinálhattunk volna még együtt.
A félelem motivál.
Egy ketrecszerű alakzatot készítek, amibe belefújok egy buborékot.
Aztán feltöröm a tetejét, hogy előtűnjön az omladozó belső rész.
Ki kell adnom a kezemből az irányítást. Remélem, valami gyönyörű születik belőle.
Lelkes vagyok.
ALKOTÁS
Őrület. Már csak egy kihívás van a döntő előtt. Nagyon oda akarom tenni magam.
Szuper merítés, John! Csak így tovább!
Jó meleg!
Nagyon jó érzés, hogy eljutottam idáig.
De úgy vagyok vele, hogy akkor már a végéig is el kell jutnom.
Három baromi jó versenyző maradt. Ez az igazság.
Mindent bele kell adnom, hogy a döntőbe jussak.
Nem akarok most kiesni.
Meg kell valósítanom ezt a művet.
Oké, hát ez érdekes volt. Majdnem meghaltam.
Jól vagy, haver?
A kihívás az, hogy szembenézz a legmélyebb félelmeddel,
és a világ elé tárd.
Ez a halott kismadár a törékenységről mesél. Hogy milyen könnyű elbukni.
Félek tőle, és ez valós veszély.
Egymástól független elemeket készítünk. Elég fura.
Hat palackot készítek a bátyáimmal közös emlékeimről.
A világítótoronnyal kezdjük.
Háromban lesz is valami, mint egy türelemüvegben.
Ma sok új technikát próbálok ki, amit még sosem csináltam. Meglátjuk.
Nagyon tetszik.
Baromi jól néz ki.
A férjemmel közös munkáinkra próbálok visszanyúlni.
Nagyon csápszerű.
Jesse-vel acélból készítettünk ketrecszerű alakzatokat,
és most ezt próbálom üvegből visszaadni.
Felhevítem az üveg külsejét, hogy textúrát adjon neki.
Szeretem hagyni, hogy a hő dolgozzon. Akkor is, ha repedés lesz belőle.
Elliot, milyen újra itt, a Felfújva hutaműhelyében? Jönnek az emlékek?
Most sokkal jobban élvezem, mint akkor.
Elmúltak a félelmeid és aggodalmaid, mióta megnyerted a Felfújvát?
Nem, még mindig aggódós vagyok. Abszolút.
Katherine, te múzeumokban dolgozol, professzor vagy, és az üveg mestere.
Kísért még egyáltalán a kudarctól való félelem?
Istenem! Persze. Szerintem sok művésznél mindig megmarad a bukástól való félelem.
Jó tudni, hogy ettől sosem szabadulok.
- Mindennapos szenvedés. - Alig várom!
Igen. Sosem érzed magad biztonságban.
Szia! Szia, vetélytársam!
Szia, vetélytársam!
Fordítsd egy kicsit!
Egy világítótoronnyal kezdem, a michigani Little Sable Pointtal.
A szüleim sokszor vittek oda minket a bátyáimmal. Fontos nekem a hely.
A téglákat egy apró japán orvosiacél pengével készítem el.
Erre ez a tökéletes eszköz.
Ide precizitás kell.
Gyere vissza!
A madár fejét szálakkal színezem meg.
A fejjel kezdtem, mert nagyon részletesen akarom megformálni.
Kockázatos dolog ennyi időt szánni egy ilyen kis műre.
Sok apró részlet van, és sokféle szín is.
Most tényleg félek a kudarctól.
Az öt óra soknak hangzik, de nem az. Egy hajszálon fog múlni.
Remélem, nem pusztulok bele.
Oké, csináljunk egy palackot!
Elliot, te megpróbálnád a kihívást?
Én ugyan nem! Se ezt, se mást. Egy életre elegem van a kihívásokból.
Én elég zárkózott típus vagyok, de itt muszáj lenne megmutatni valamit magamból.
Sarokba lennék szorítva, hogy nyíljak meg.
Ez nekem nehéz lenne.
Hülye vagyok, hogy ezt ma próbálom meg.
Mennyire lesz nehéz kritikával illetni a művészeket egy ilyen kihívás után?
Csak a műre fogok koncentrálni. Engem ez érdekel,
hogy a mű átadja-e a történetet.
Oké. Hevítsd!
És az eddig látottak alapján ez rendben lesz.
Kimerítő feladat egy olyan művön dolgozni,
ami ilyen mélyen érint, de megéri.
Legalább kiadom magamból ezeket az érzéseket.
Soha nem gondoltam volna, hogy 33 évesen fogok megözvegyülni.
És most mégis itt vagyok.
A férjem, Jesse elvesztése után
nagyon nehéz volt megmaradnom művésznek.
Ő volt az első számú alkotótársam. Együtt építettük fel a stúdiónkat.
Ha valakivel mindent megosztasz, aztán elveszíted,
az tényleg nagy veszteség. Magadból is elveszítesz valamit.
HÁTRALÉVŐ IDŐ 3,5 ÓRA
A kismadaram próbált szárnyra kelni, de nem sikerült neki.
Én nem akarok így meghalni.
Nem akarok egész életemben hónapról hónapra élni művészként.
Katherine, John Moran elismert művész.
Meglep, hogy John Sharvin és Minhi is a legjobb három közé jutott?
Minhi és John Sharvin is feltörekvő művészek.
Új látásmód, új energia, új szellemiség.
Nagy potenciál van bennük, hogy meglepjenek.
Úgy, igen! Közel!
Szerintem a tapasztalat sokat számít,
de a szenvedély és a jó ötletek is a csúcsra tudnak repíteni valakit.
Szuper!
Gyönyörű lett. Imádom!
Mekkora fa kéne ebbe?
Most a fás palackon dolgozom.
Hoppá! Gyere ide!
Elliot, ez az utolsó kihívás a döntő előtt.
Te mit éreztél a versenynek ebben a szakaszában?
A félelemnek fontos szerepe van.
A DNS-ünkbe van kódolva a túlélésünk érdekében.
Ez a két szó zakatolt az agyamban. „Éld túl!”
Leégetem az arcom!
A művészetért mindent!
HÁTRALÉVŐ IDŐ 2 ÓRA
Ez már valami! Ez az!
- Szia, Minhi! Jól vagy? - Szia, Elliot! Megvagyok.
Ez már a kilencedik kihívás, és nagyon a műre koncentrálsz,
de gondoltál már a döntőre?
- Készülsz rá valamivel? - Igen.
Két lehetséges ellenfeled van. Kivel mérkőznél meg szívesebben?
Johnnal, vagy Johnnal?
- Nyilván Johnnal. - Johnnal? Remek válasz.
Vele könnyebb dolgod lenne.
Bármelyik Johnt kapnám, nagyon kemény ellenfél lenne.
- Nehéz választás. - Igen.
Azt válasszam, akit talán le tudnék győzni,
vagy azt, akit a leginkább tisztelek?
John Moran jobban aggaszt John Sharvinnál.
John Sharvinnak nem minden kihívás jött össze.
Egyszer láttam valamit a neten, és most kipróbálom.
Most épp ezt láthatjátok. Lehet, hogy megégetem magam.
Ezt a lepelkészítős technikát még csak a közösségi médiában láttam, egy videóban.
Sosem próbáltam. Megcsináljuk, és kész.
Nagyon kockázatos összeilleszteni a darabokat.
Hogy jól illeszkedjenek,
jó legyen a hőmérséklet, jó legyen a méret, szóval…
Ez kész őrület.
Oké.
Ennyi! Lepel. Anyag. Király lett.
Oké.
Fej nélkül olyan fura!
Ez az első madaram.
Még mindig nagyon furcsa.
Nagyon szeretném felrakni a fejét, attól talán teljesnek nézne ki.
Remélem.
Fordítsd! Állj!
Ja, jó lesz.
Jól sikerültek a fej részletei. Összhangot teremtenek.
Elértem vele a célomat. Nagyon örülök.
Oké, fogd meg!
Jöhet a következő!
Csak egy óra maradt, üvegfúvók. Hatvan perc.
Szuper.
Szóval négy óra elment a kismadárra. A szív van még hátra.
Igyekeznem kell. Félek, hogy nem lesz kész, és hazaküldenek.
- Szia! - Szia, John Sharvin! Mi újság?
- Jól vagyok. - Milyen érzés a legjobb három között?
Őrület. Az üvegfúvók világában engem mindenki technikusként ismer.
Talán több van bennem, mint gondoltam.
Hogy érzed, te vagy a kishal?
Kicsit igen.
Kicsit imposztorszindrómával küzdök. „Mit keresek itt?
Rá fognak jönni, hogy szörnyen béna vagyok!”
Ezek a boldog emlékeim a testvéreimmel.
Hogy éreznék magukat a bátyáid, ha most látnának?
Nagyon büszkék lennének rám.
Mindig támogattak az üveg és a művészet felé érzett szenvedélyem kapcsán.
Bizonyítani akarom, hogy jól tették. Nem akarok csalódást okozni.
- Sok szerencsét! - Köszönöm.
Hajrá!
Oké, srácok. Készen álltok?
A művem a lélegzetről szól.
Jesse rákja a tüdejére is átterjedt.
Végignéztem az utolsó lélegzetvételét.
Ez ezt szimbolizálja.
A lélegzet visz tovább minket.
Harminc perc van hátra a kihívásból, művészek.
Ez gyorsan eltelt.
Kimerültem.
Oké. Sínen vagyunk.
Nagyon jól toljátok ma.
Nyerni jöttem. John és Minhi komoly versenytársak.
Rémes, de nincs hatásom a végeredményre.
Oké, az… Hoppá!
Aranyos kis palack.
Úgyhogy szétverem!
Törött palackokat készítek az egyik tesóm elveszítésének szimbólumaként.
Ha nem hárman lennénk, akkor a maradék kettő
teljesen összetörne.
Fordítsd!
- Mehet? - Igen.
Alig fér be.
A necces rész az, hogy a buborékot fel akarom törni.
Gyerünk!
Igen, meg fog repedni, el fog törni,
de nem akarom, hogy az egész eltörjön.
Jól néz ki.
Mennyi időnk van még?
Öt perc múlva vége! Csak öt perc maradt.
Ki van számolva.
Beöltöztél? Szuper.
Utolsó palack.
Hevítsd!
Ja. Ez a vödörbe megy.
Gyerünk!
Emeld!
Ezt figyeld!
Oké, fogd meg!
Jó. Emeld, húzd!
Szuper. Semmi gond. Tartsd egyben!
REPESZTÉS AZ ÜVEG VÍZBE MERÍTÉSE
Ott a teteje!
Akkor egyben marad.
Gyerünk!
Szép volt!
Szép munka!
Király volt!
Megcsináltuk!
Szép munka!
- Ez az! - Igen!
- Szép volt! - Sikerült.
BEMUTATÁS
Ez a mű sokat elárul rólam.
Nemcsak a félelmeimről, hanem rólam is beszél művészként és emberként.
Nagyon büszke vagyok rá. Remélem, a döntőbe juttat.
Ez az eddigi legszemélyesebb munkám. Nagyon sokat jelent nekem.
Remélem, a zsűri meglátja belőle, hogy nem csak direkt szobraim vannak.
Ez egy sok jelentésrétegű mű, ami rólam beszél.
Remélem, a zsűri látni fogja, milyen kavargó érzéseket rögzít a művem.
Nem szép, de ez önmagában erős üzenet.
Mert a gyász minden, csak nem szép.
Nos, íme! Az utolsó előtti kiállítás.
Kezdjük Minhi művével!
„A művet Minhi és elhunyt férje közös munkái ihlették.
Minhinek csak a törött darabok maradtak.”
Jó, hogy a leírás kontextusba helyezi a művet.
Enélkül nem igazán tudnék mit kezdeni vele.
Ha az ember törött üveget lát, nehéz véleményt alkotni,
mert úgy érzed, valami nem stimmel.
Egy ilyen műnél ez kicsit kockázatos.
Nehéz eldönteni, mi volt szándékosan eltörve, és mi volt véletlen.
De erős fizikai kisugárzása van a műnek, és ez nagyon pozitív.
Ez John Sharvin műve.
„A palackok John Sharvin emlékeit jelképezik a bátyjaival,
és a gyászt, ami nélkülük elborítaná az életét.
Ez két külön mű.
Egy az örömről, és egy a gyászról és félelemről.
Erre a három palackra nem volt szükség. Máshogy is szerkeszthette volna.
Az üzenet nagy részét ez az egy palack adja át.
Egyetértek. A lepel viszont nagyon tetszik.
Érdekes technika, aminél el kellett engednie az irányítást. Nekem bejön.
Azt viszont nem tudom, hogy ez a poros rész mit ad hozzá a műhöz.
A világítótornyot és a fát is forrón kellett a palackba tennie,
aztán összecsukni a palack tetejét. Nehéz feladat.
Igen, nehéz jól megcsinálni.
Ez John Moran műve.
„John Moran retteg attól, hogy a kemény munka és nagy áldozatok után
egyedül, sikertelenül fog meghalni.”
Ezt végül is átadja a fészekből kihullott kismadár.
Ha jól emlékszem, a fészek egy szív lenne.
- Ez nem jön át. - Hát nem.
Egy mű könnyen átmehet túl absztraktba, túl stilizáltba. Néha nehéz eltalálni.
Szerintem a madár arckifejezése, mozdulata, megformáltsága,
a résnyire nyitott szeme, amiből látszik, hogy még él,
mind mesteri munka.
Szerinted ez elég a döntőbe jutásra?
Mindegyik művel ugyanúgy vagyok.
Vannak nagyon erős részeik, és van, ami nem jön át belőlük.
Nehéz lesz döntésre jutni.
Sajnálnám, ha mennem kéne. Sok áldozatot hoztam ezért.
El akarok jutni a végéig.
A versenynek ezen a pontján rémesen érzem magam.
Nagyon sokat kivett belőlem, hogy idáig jutottam.
Elégedett vagyok a teljesítményemmel.
El tudom magam képzelni a döntőben, akár nyertesként is.
Azt kértük, hogy nézzetek szembe a félelmeitekkel, és öntsétek őket üvegbe.
Minhi!
A háttértörténet nagyon fontos része a művednek.
Hogy érzed, eleget átad belőle a mű a befogadónak?
Én nagyon szeretem ezt a munkámat.
Személyesen kötődöm hozzá. Sok mindent beletettem.
Kívül sötétség borítja,
ami az engem elemésztő gyászt jelképezi,
amivel mindennap küzdök.
Biztosan nagyon nehéz kitartanod ebben a helyzetben.
- Nagyon köszönöm. - Köszönöm.
John Sharvin, mesélj a palackjaidról!
A testvéreim, Mike és David a legjobb barátaim.
A palackok a gyermekkori emlékeket tárolják.
A bal oldalon lévők összetörtek. Nem kerülhet több emlék beléjük.
Nagyon tetszett a második palack, a gumilövedékekkel.
Nekem két öcsém van,
úgyhogy bennem is felidézte a nagy lövöldözések emlékét.
El tudnád mondani, mi a por szerepe a jobb szélső palackon?
Azt jelképezi, hogy ezek megfakult emlékekké válnának.
Többé nem teljesen tisztán emlékeznék rájuk.
Kicsit megfakulnának.
- Köszönöm. - Én is.
- John Moran! - Nagyon tetszik a mű dinamizmusa.
Gyönyörűek a madár kidolgozott részletei.
Nem gondolod, hogy a szív szimbolikája viszont elveszett?
A szívet darabokból raktam össze.
Egy felépített fészket is idéz, amihez a szívedet töröd darabokra.
A töviskoronára is szerettem volna utalni vele.
Egy olyan tárgy, ami távolról is vonz, de közelről is intim élmény a szemlélése.
Köszönjük, John.
Köszönöm.
Köszönjük, művészek. Mindannyiótok számára nagy a tét. Vissza kell vonulnunk dönteni.
Nem tudok dönteni.
Nehéz egy ilyen személyes mű alapján kiejteni valakit.
Rengeteg érzelmi és fizikai energiát és szaktudást fektettem ebbe.
De most már semmi sem rajtam múlik.
A mű is számít, nem csak a mögötte húzódó történet.
Libabőrös vagyok. Fázom. Reszketek.
Úgy érzem, bárkit hazaküldhetnek.
Jól van. Akkor adjuk át a hírt!
Bármi is történjék, úgy érzem, győztesként mehetek haza.
Köszönjük. Ez volt az eddigi egyik legnehezebb döntésünk.
A mai Legjobb Fújó…
John Moran.
Köszönöm.
Elképesztő élmény ez a győzelem.
Ki sem tudom fejezni, mennyire izgatott vagyok.
Gratulálok, John Moran. Biztosítottad a helyedet a döntőben.
Köszönöm. Nagyon köszönöm.
Nagyon várom a folytatást.
John Sharvin, Minhi! Egyikőtök számára a Felfújva itt véget ér.
A művész, aki ma nem tudott lenyűgözni minket, és el kell hagynia a hutaműhelyt…
John Sharvin.
Teljesen megértem. Köszönöm. Ez volt életem egyik legjobb élménye.
Csodálatos volt.
- Fantasztikusak vagytok! - Jó voltál.
Te meg zseniális.
Szeretlek, haver!
Kösz, John!
A verseny elején még nem igazán találtam a helyemet,
de azóta rengeteget tanultam magamról művészként és emberként is.
Eljutottam idáig a versenyben, aminek nagyon örülök.
Csodálatos élmény volt.
Nagyon köszönöm. Minden jót! Királyok vagytok!
Stúdiótechnikusként érkeztem ide, és művészként hagyom el a versenyt.
Ez az!
Minhi, John Moran, gratulálok!
Fej-fej mellett jutottatok a döntőbe.
Jól van.
Én is álltam már ott.
Ezen a ponton már nem lehet tanácsot adni. Ez a ti utatok.
De őszintén szólva szerintem mindenki csodálja az eddigi munkátokat.
Szép volt, csak így tovább!
Köszi.
Minhi, John Moran, a döntőben találkozunk.
- A döntő gondolata nagyon rémisztő. - Fogalmam sincs, mire számítsak.
Tényleg nincs.
Hát itt vagyunk!
A feliratot fordította: Lipták András